钦定古今图书集成/明伦汇编/官常典/第133卷 > 晋
## 钦定古今图书集成/明伦汇编/官常典/第133卷 > 晋

### 武帝泰始元年冬封骠骑将军石苞等为公其馀增封进爵有差

按《晋书武帝本纪》，泰始元年，“冬十二月丁卯，以骠骑
将军石苞为大司马，封乐陵公；车骑将军陈骞为高
平公，卫将军贾充为车骑将军、鲁公，尚书令裴秀为
钜鹿公，侍中荀勗为济北公，太保郑冲为太傅寿光
公，太尉王祥为太保睢陵公；丞相何曾为太尉朗陵
公，御史大夫王沉为骠骑将军、博陵公，司空荀𫖮为”
临淮公，镇北大将军卫瓘为菑阳公；其馀增封、进爵
各有差，文武普增位二等。

泰始二年春诏定五等袭封及封户之数。

按《晋书武帝本纪》，二年春二月己未，诏曰：“五等之封，
皆录旧勋，本为县侯者，传封次子为亭侯，为乡侯，乡
侯为关内侯，亭侯为关中侯，皆食本户十分之一。”
泰始六年，封孙秀为会稽公。

按《晋书武帝本纪》：“六年冬十二月，吴夏口督前将军
孙秀帅众来奔，封会稽公。”

泰始八年秋封步阐为宜都公。

按《晋书武帝本纪》：“八年秋九月，吴西陵督步阐来降，
拜卫将军，开府仪同三司，封宜都公。吴将陆抗攻阐，
城陷，为抗所擒。”

### 咸宁元年冬十二月封裴𬱟为钜鹿公

按：《晋书武帝本纪》云云。

咸宁二年封孙楷为丹阳侯。

按《晋书武帝本纪》，“咸宁二年夏六月，吴京下督孙楷
帅众来降，以为车骑将军，封丹阳侯。”

咸宁三年秋八月，徙钜平侯《羊祜》为“南城侯。”

按《晋书武帝本纪》云云。按《职官志》，三年，卫将军杨
珧与中书监荀勗，以齐王攸有时望，惧惠帝有后难，
因追故司空裴秀，立五等封建之旨，从容共陈时宜
于武帝，以为“古者建侯，所以藩卫王室。今吴寇未殄，
方岳任大，而诸王为帅，都督封国，既各不臣其统内，
于事重非宜。又异姓诸将居边，宜参以亲戚，而诸王
公皆在京都，非捍城之义，万世之固。”帝初未之察，于
是下诏议其制。有司奏从诸王公更制，户邑，皆中尉
领兵。其平原、汝南、琅邪、扶风、齐为大国，梁、赵、乐安、燕、
安平、义阳为次国，其馀为小国，皆制所近县，益满万
户，又为郡公，制度如小国，王，亦中尉领兵；郡侯如不
满五千户，王置一军一千一百人，亦中尉领之。于时
唯特增鲁公国邑，追进封故司空、博陵公王沈为郡
公，钜平侯羊祜为南城郡侯。

### 太康元年夏封王濬等皆为列侯

按《晋书武帝本纪》，“太康元年夏五月庚辰，以王濬为
辅国大将军，襄阳侯，杜预当阳侯，王戎安丰侯，唐彬
上庸侯，贾充以下增封。于是论功行赏，赐公卿以下
帛各有差。”

### 惠帝永熙元年增天下位一等预丧事者二等二千石以上封关中侯

按《晋书惠帝本纪》：“太熙元年四月己酉，武帝崩。是日，
皇太子即皇帝位，大赦，改元为永熙。夏五月辛未，葬
武皇帝于峻阳陵。丙子，增天下位一等，预丧事者二
等，二千石以上皆封关中侯

### 永平元年封督将八十一人侯爵

按《晋书惠帝本纪》，“永平元年春三月辛卯，诛太傅杨
骏，骏弟卫将军瑶、太子太保济、中护军张劭、散骑常
侍段广、杨邈、左将军刘预、河南尹李斌、中书令符俊、
东夷校尉文淑、尚书武茂，皆夷三族。壬辰，大赦，改元。
贾后矫诏废皇太后为庶人，徙于金墉城，告于天地
宗庙，诛太后母庞氏。壬寅，征大司马汝南王亮为太”
宰，与太保卫瓘辅政。以秦王柬为大将军，东平王楙
为抚军大将军，镇南将军，楚王玮为卫将军，领北军
中候，下邳王晃为尚书令，东安公繇为尚书左仆射。
进封东安王。督将侯者千八十一人。

### 永宁元年封齐王冏功臣五人为公

按《晋书惠帝本纪》：永宁元年：“春正月乙丑，赵王伦篡
帝位，迁帝于金墉城。废皇太孙臧为濮阳王。三月，平
东将军、齐王冏起兵讨伦。夏四月辛酉，左卫将军王
舆与尚书淮陵王漼勒兵入宫，逐伦归第，即日乘舆
反正。癸亥，诛赵王伦。六月庚午，东莱王蕤、左卫将军
王舆谋废齐王冏，事泄，蕤废为庶人，舆伏诛，夷三族。”
己卯，封齐王冏功臣葛旟牟平公，路季小黄公，卫毅
平阴公，刘真安乡公，韩泰封丘公。

### 太安二年十一月封鲜卑段勿尘为辽西公

按：《晋书惠帝本纪》云云。

### 永嘉六年刘琨表猗卢为代公

按《晋书怀帝本纪》，永嘉六年“冬十一月，猗卢寇太原，
平北将军刘琨不能制，徙五县百姓于新兴，以其地
居之。六年秋七月，刘粲寇晋阳，平北将军刘琨遣部
将郝诜帅众御粲，诜败绩，死之，太原太守高乔以晋
阳降粲。八月，刘琨奔于常山。辛亥，刘琨乞师于猗卢，
表卢为代公。九月己卯，猗卢使子利孙赴琨，不得进。”
辛巳，前雍州刺史贾疋讨刘粲于三辅，走之，关中小
定。

### 孝愍帝建兴二年春封张轨为西平郡公

按《晋书孝愍帝本纪》：“建兴二年春二月壬寅，以凉州
刺史张轨为太尉，封西平郡公。”

建兴三年春，封猗卢为代王。

按：《晋书孝愍帝本纪》：“三年春二月，景子进封代公猗
卢为代王。”

### 元帝太兴四年封慕容廆辽东郡公

按《晋书元帝本纪》，太兴四年冬十二月，以慕容廆为
持节都督幽平二州诸军事、平州牧，封辽东郡公。
按《慕容廆载记》，“元帝镇江东，廆遣使劝承大统。及帝
即尊位，授廆将军单于。太兴四年拜平州刺史，增邑
二千户，寻加使持节都督幽州东夷诸军事、车骑将
军平州牧，进封辽东郡公，邑一万户。”

### 明帝太宁二年封王导等为公侯

按《晋书明帝本纪》，“太宁二年秋七月丁酉，封司徒王
导为始兴郡公，邑三千户，赐绢九千匹；丹阳尹温峤
建宁县公，尚书卞壸建兴县公，中书监庾亮永昌县
公，北中郎将刘遐泉陵县公，奋武将军苏峻邵陵县
公，邑各一千八百户，绢各五千四百匹；尚书令郄
高平县侯，护军将军应詹观阳县侯，邑各千六百户，
绢”各四千八百匹。建威将军赵引湘南县侯，右将军
卞敦益阳县侯，邑各千六百户，绢各三千二百匹。其
馀封赏各有差。

太宁三年诏立诸功臣之后。

按《晋书明帝本纪》：三年秋七月辛未，诏曰：“三恪二王，
世代之所重；兴灭继绝，政道之所先。又宗室哲王有
功勋于大晋受命之际者，佐命功臣，硕德名贤，三祖
所与共维大业，咸开国祚土，誓同山河者，而并废绝，
禋祀不传，甚用怀伤。主者其详议诸应立后者以闻。”

### 成帝咸和四年封陶侃等为公其馀封拜有差

按《晋书成帝本纪》，“咸和四年春三月壬子，以征西大
将军陶侃为太尉，封长沙郡公；车骑将军郄莲陞q
空，封南昌县公；平南将军温峤为骠骑将军，开府仪
同三司，封始安郡公。其馀封拜各有差。”

咸和八年夏五月乙未，车骑将军、辽东公慕容廆卒，
子皝嗣位。

按：《晋书成帝本纪》云云。

### 穆帝永和四年封桓温为临贺郡公

按《晋书穆帝本纪》，“永和四年秋八月，进安西将军桓
温为征西大将军，开府仪同三司，封临贺郡公。
永和五年，封周抚为建城公。”

按《晋书穆帝本纪》：“永和三年秋七月，范文复陷日南，
害督护刘雄，隗文立范贲为帝。五年夏四月，益州刺
史周抚、龙骧将军朱寿击范贲，获之。益州平，封周抚
为建城公。”

永和六年，封氐帅苻洪及子健等为公。

按《晋书穆帝本纪》：“六年春闰月己丑，氐帅苻洪遣使
来降，以为氐王，封广川郡公。假洪子健节，监河北诸
军事、右将军，封襄国县公。”

永和七年，封段龛为“齐公，封姚弋仲为郡公。”子襄县公。

按《晋书穆帝本纪》：“七年春正月辛丑，鲜卑段龛以青
州来降。二月戊寅，以段龛为镇北将军，封齐公。冬十
一月，石祗将姚弋仲遣使来降，以弋仲为车骑将军、
大单于，封高陵郡公；弋仲子襄为平北将军，都督并
州诸军事、并州刺史，平乡县公。”

### 升平四年封桓温等为公

按：《晋书穆帝本纪》，“升平四年冬十一月，封太尉桓温
为南郡公，温弟冲为丰城县公，子济为临贺郡公。
升平五年，哀帝加张元靓为西平公。”

按《晋书哀帝本纪》，升平五年“五月庚申，即皇帝位。冬
十二月，加凉州刺史张元靓为大都督陇右诸军事，
护羌校尉、西平公。”

### 废帝太和元年以张天锡为西平郡公

按《晋书废帝本纪》：“太和元年春二月己丑，以凉州刺
史张天锡为大将军，都督陇右关中诸军事，西平郡
公。”

### 孝武帝太元二年春正月继绝世绍功臣

按：《晋书孝武帝本纪》云云。

太元九年。夏四月己卯。封张天锡为西平公。

按：《晋书孝武帝本纪》云云。

太元十年追封谢安谢石等为公。

按《晋书孝武帝本纪》：“太元十年冬十月丁亥，论淮肥
之功，追封谢安庐陵郡公，封谢石南康公，谢元康乐
公，谢琰望蔡公，桓伊永修公，自馀封拜各有差。”

### 安帝义熙二年封刘裕等为郡公

按《晋书安帝本纪》，义熙二年冬十月，论匡复之功，封
车骑将军刘裕为豫章郡公，抚军将军刘毅南平郡
公，右将军何无忌安成郡公，自馀封赏各有差
按《宋书武帝本纪》，二年十月，高祖上言曰：“昔天祸皇
室，巨狡纵篡。臣等义惟旧隶，豫蒙国恩，仰契信顺之
符，俯厉人臣之愤，虽社稷之灵，抑亦事由众济。其翼
奖忠勤之佐，文武毕力之士，敷执在己之谦，用亏国
体之大，辄摄众军先上，同谋起义，始平京口、广陵二
城。臣及抚军将军刘毅等二百七十二人，并后赴义
出都，缘道大战，所馀一千五百六十六人。又辅国将
军诸葛长民、故给事中王元德等十人，合一千八百
四十八人，乞正封赏。其西征众军，须论集续上。”于是
尚书奏封唱义谋主镇军将军裕豫章郡公，食邑万
户，赐绢三万匹，其馀封赏各有差。

义熙九年夏四月，封镇北将军鲁宗之为南阳郡公。
秋九月，封刘裕次子《义真》为桂阳公。

按：《晋书安帝本纪》云云。

按：《宋书武帝本纪》，“九年九月，封公次子义真为桂阳
公，以赏平齐及定卢循也。”

义熙十一年夏五月甲午，论平蜀功，“封刘裕子义隆
彭城公，朱龄石丰城公。”

按：《晋书安帝本纪》云云。

按：《宋书武帝本纪》，十一年四月，“封公第三子义隆为
北彭城县公。”

义熙十四年，进封刘裕宋公，封李士业酒泉公
按《晋书安帝本纪》：“十三年春二月，凉武昭王李元盛
薨，世子士业嗣位，为凉州牧凉公。夏六月，刘裕为相
国，进封宋公。冬十月，以凉公士业为镇西将军，封酒
泉公。